Diari Oficial de la Generalitat Valenciana


Sumari del DOGV 9338, del 13-05-2022 (2022/4098)

RESOLUCIÓ de 9 de maig de 2022, de la Conselleria d'Hisenda i Model Econòmic, per la qual s'autoritza generar crèdits en el pressupost de la Conselleria d'Educació, Cultura i Esport, en el capítol 2 del programa 421.50, Avaluació, innovació i qualitat educativa, per ingressos finalistes del Ministeri d'Educació i Formació Professional, per import de 4.099.098 euros.(expedient 09.002/22-021).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4098


Data del document
:   09-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de maig de 2022, de la Conselleria d'Hisenda i Model Econòmic, per la qual s'autoritza generar crèdits en el pressupost de la Conselleria d'Educació, Cultura i Esport, en el capítol 2 del programa 421.50, Avaluació, innovació i qualitat educativa, per ingressos finalistes del Ministeri d'Educació i Formació Professional, per import de 4.099.098 euros.(expedient 09.002/22-021). [2022/4098]  
  
En la Resolució del Consell de la Unió Europea 2021/C/66/01, relativa a un marc estratègic per a la cooperació europea en educació i formació, s'estableix com a prioritat estratègica per a la dècada vinent millorar la qualitat, l'equitat, la inclusió i l'èxit per a tots en l'educació i formació. El programa per a l'orientació, avanç i enriquiment educatiu en centres d'especial complexitat educativa (programa «PROA+») respon a la necessitat de millorar l'èxit escolar i garantir la permanència de l'alumne en aquells centres sostinguts amb fons públics en els quals es concentra un percentatge elevat de joves en clara situació de vulnerabilitat socioeducativa.  
Per al desenvolupament d'aquest programa, el Ministeri d'Educació i Formació Professional destina fons propis, a més dels acordats en el Pla de recuperació, transformació i resiliència, mitjançant programes de cooperació territorial perquè les comunitats autònomes, en l'exercici de les seues competències, seleccionen els centres que per les seues especials característiques i vulnerabilitat del seu alumnat hagen de formar part de PROA+.  
La Conferència Sectorial d'Educació, en reunió celebrada el 21 de juliol de 2021, va aprovar la distribució dels imports destinats al Programa de cooperació territorial per a l'orientació, avanç i enriquiment educatiu en centres d'especial complexitat educativa (programa «PROA+»), i correspon a la Comunitat Valenciana un import de 4.099.098 euros per a 2021.  
Com que aquest import no es va incloure en el pressupost 2021 ni en l'inicial per a aquest exercici, per part de la Conselleria d'Educació, Cultura i Esport es proposa generar crèdit per aquest import en el capítol 2 del programa 421.50, Avaluació, innovació i qualitat educativa.  
Per a tot això i segons que disposen l'article 50.b) de la Llei 1/2015, d'hisenda pública, sector públic instrumental i subvencions, i els articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.01, Transferències corrents de l'Administració de l'Estat. Àrea d'Educació i Investigació per import de 4.099.098 euros.  
  
Segon  
S'autoritza un augment de crèdit en l'aplicació 01.65.08.407.77.2 per import de 4.099.098 euros.  
  
Tercer  
A conseqüència de l'import generat es modifiquen en l'FP3 del programa 421.50, Avaluació, innovació i qualitat educativa, les dades relatives a l'aplicació d'ingressos 401.01, que queden establides en els termes següents:  
  
Codi ingrés Origen / destinació del finançament Cap. Línia/ projecte Import  
401.01 Transferències corrents de l'administració de l'Estat. Àrea d'Educació i Investigació.     4.117.098  
  Participació i associació pares i mares alumnat 4 S00220 18.000  
  Programa «PROA+» 2 NA 4.099.098  
  
  
València, 9 de maig de 2022.- El conseller d'Hisenda i Model Econòmic: Vicent Soler i Marco.